आप किसी पर पाबंदियाँ लगा कर उसे खुश नहीं रख सकते। आपकी प्रेमिका जैसी जिन्दगी जीना चाहती है उसे जीने दें। वो जिस तरह अपनी life को enjoy करना चाहती है उसे करने दें। उसकी खुशियों में दखलंदाजी ना करें। उस पर किसी काम को करने का या ना करने का दबाव ना बनायें। वो अगर अपने दोस्तों से बात करती है तो करने दें। अगर वो अपने दोस्तों के साथ धूमने जाती है, खाना खाने जाती है, Movie देखने जाती है तो जाने दें। इसमें क्या बुराई है? किसी से बात करने पर या मिलने पर पाबंदियाँ ना लगायें। उसे थोड़ा space दें। उसको उसकी पसंद का कुछ खाने पीने से, पहनने से, कहीं आने जाने से, पढ़ने से, नौकरी करने से, कैरियर में आगे बढ़ने से या उसकी पसंद का कोई काम करने से रोके नहीं। जिस काम में उसे ख़ुशी मिलती है उसे करने दें। अगर आपको कहीं लगता है कि कोई काम या कोई चीज उसके लिये या आप दोनों के लिए सही नहीं हैं या गलत है तो उससे झगड़ा ना करें या मना ना करें बल्कि उसे प्यार से समझायें कि उसके लिये और आप दोनों के रिश्ते के लिये क्या सही है और क्या गलत है? ध्यान रखें कि अगर आप उसे उसकी जिन्दगी जीने देंगे तो वो खुश रहेगी और आपको भरपूर प्यार देगी। लेकिन अगर आप उस पर पाबंदियाँ लगाना शुरू कर देंगे तो वो आपसे किनारा करने लगेगी या मन ही मन परेशान होती रहेगी, दुखी होती रहेगी।